**NAGYLAK KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**3/2020. (II.14.)**

**önkormányzati rendelete**

**Nagylak Község Önkormányzata 2020. évi költségvetéséről**

**Záradék:**

A rendelet megalkotás napja: 2020. február 13.

A rendelet kihirdetésének napja: 2020. február 14.

A rendelet hatályba lépés napja: 2020. február 15.

Nagylak Község Önkormányzatának Képviselő-testülete az Alaptörvény 32. cikk (1) bekezdés a) pontjában kapott felhatalmazás alapján az Alaptörvény 32. cikk (1) bekezdés f) pontjában meghatározott feladatkörében eljárva Nagylak Község Önkormányzata 2020. évi költségvetéséről az alábbiakat rendeli el:

**1. §**

1. A rendelet hatálya kiterjed Nagylak Község Önkormányzatára, Nagylak Község képviselő-testületére, annak bizottságaira.
2. A képviselő-testült az államháztartásról szóló 2011. évi CXCV. törvény 23. § (2) bekezdésében foglalt rendelkezések alapján a költségvetés táblarendszerét e rendelet mellékletei szerint alakítja ki és hagyja jóvá 2020. évre.

**2. §**

(1) A Képviselő-testület az önkormányzat 2020. évi költségvetését

 **110 095 000 Ft bevétellel és 110 095 000 Ft kiadással**, ezen belül

 **bevételeit:** 65 897 141 Ft költségvetési bevétellel

 44 197 859 Ft finanszírozási bevétellel,

 **kiadásait:** 80 896 000 Ft költségvetési kiadással, ezen belül

 27 915 000 Ft személyi juttatással,

 4 061 000 Ft munkaadókat terhelő járulékok és szociális hozzájárulási adóval,

 42 438 000 Ft dologi kiadással,

 3 950 000 Ft ellátottak pénzbeli juttatásaival,

 600 000 Ft működési célú pénzeszközátadással,

 655 000 Ft beruházási kiadással,

 1 277 000 Ft felújítási kiadással

 29 199 000 Ft finanszírozási kiadással **állapítja meg.**

(2) Az önkormányzat 2020. évi költségvetésében finanszírozási bevételként a működési célú maradvány tervezett összege 41 914 193 Ft, a felhalmozási célú maradvány tervezett összege

2 283 666 Ft, a végleges összegek zárszámadáskor kerülnek elfogadásra, a különbözettel a költségvetés módosításra kerül. Finanszírozási kiadásként az államháztartási megelőlegezés összege 503 842 Ft, valamint 28 685 158 Ft általános tartalék került megtervezésre.

**3. §**

1. Nagylak Község Önkormányzata 2020. évi bevételeit közgazdasági tagolásban az 1. melléklet tartalmazza.
2. Nagylak Község Önkormányzata 2020. évi kiadásait közgazdasági tagolásban a 2. melléklet tartalmazza.
3. A 2020. évi normatív bevételek, állami támogatások 2020. évi alakulását a 3. melléklet tartalmazza.
4. A szociális támogatások kiadásait a 4. melléklet tartalmazza.
5. A 2020. évi működési célú pénzeszköz átadások, támogatásának előirányzatait a 5. melléklet tartalmazza.
6. Nagylak Község Önkormányzata 2020. évi beruházási kiadásainak alakulását a 6. melléklete tartalmazza.
7. Nagylak Község Önkormányzata 2020. évi felújítási kiadásait az 7. melléklete tartalmazza.
8. Nagylak Község Önkormányzata 2020. évi cél- és általános tartalékokat a 8. melléklet tartalmazza.
9. Nagylak Község Önkormányzata és szerveinek engedélyezett létszámkeretét a 9. melléklet tartalmazza.
10. A Közvetett támogatások 2020. évi alakulását a 10. számú melléklet tartalmazza.
11. Az európai uniós támogatással megvalósuló programok, projektek bevételei, kiadásait a 11. melléklet tartalmazza.
12. Nagylak Község Önkormányzata 2020. évi előirányzat-felhasználási ütemtervét a melléklet tartalmazza. 12. melléklet tartalmazza.
13. Az önkormányzatnak nincs több éves kihatással járó kötelezettsége (adósságot keletkeztető ügylete, kezességvállalásból fennálló kötelezettsége).
14. A költségvetési évben az önkormányzatnak nincs olyan fejlesztési célja, amelynek megvalósításához a Magyarország gazdasági stabilitásáról szóló 2011., évi CXCIV. törvény 3. § (1 bekezdése szerinti adósságot keletkeztető ügylet válna szükségessé.

**A költségvetés végrehajtására vonatkozó szabályok**

**4. §**

(1) A képviselő-testület a jóváhagyott kiemelt előirányzatok közötti átcsoportosítás jogát, a tartalék feletti rendelkezési jogát minden esetben fenntartja magának.

(2) A tervezett (létrejött) feladattal nem terhelt bevételi többletet a bevételi előirányzat egyidejű megemelése mellett a céltartalék növelésére kell fordítani.

(3) A tárgyévi fizetési kötelezettség a jóváhagyott kiadási előirányzatok, valamint a bevételi teljesítések mértékéig vállalhatók.

(4) Az év közben engedélyezett központi támogatások felhasználásáról, valamint az önkormányzat költségvetési szervei által javasolt előirányzat-átcsoportosítások miatt a költségvetési rendelet módosításáról a képviselő-testület a jegyző által történő előkészítés után a polgármester előterjesztése alapján negyedévente dönt.

(5) Az önkormányzati szintű költségvetési rendelet végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

(6) A feladat elmaradásából származó - személyi és dologi - megtakarítások felhasználására csak a képviselő-testület engedélyével kerülhet sor. A köztisztviselői illetményalap mértéke az ezt szabályozó külön helyi rendeletben elfogadottak szerint alakul.

5. §

Az önkormányzat, a nemzetiségi önkormányzat számlavezető pénzintézete az OTP Bank Nyrt.

**A költségvetés végrehajtásának ellenőrzése**

**6. §**

(1) A költségvetés végrehajtását a belső ellenőr éves ellenőrzési munkatervében foglaltak szerint ellenőrzi. Az ellenőrzés tapasztalatairól a polgármester a zárszámadási rendelettervezet előterjesztésekor köteles a képviselő-testületet tájékoztatni.

(2) A jegyző célvizsgálat jelleggel elrendelheti az önkormányzat által megbízott belső ellenőrét - a 2020. évi Ellenőrzési munkatervben szereplő tartalék napok terhére - a felhasznált önkormányzati források szabályszerűségének és hatékonyságának vizsgálata érdekében.

(3) A költségvetési szerv vezetője köteles gondoskodni a költségvetési szerv belső kontroll rendszerének megszervezéséről, ezen belül köteles folyamatba épített, előzetes, utólagos és vezetői ellenőrzés működtetéséről.

**Záró és egyéb rendelkezések**

**7. §**

(1) Ez a rendelet kihirdetését követő napon lép hatályba.

(2) Hatályát veszti a Nagylak Község Önkormányzata 2020. évi átmeneti gazdálkodásáról szóló 21/2019. (XII.18.) számú rendelete.

Nagylak, 2020. február 14.

Kolozsvári Rozália dr. Szénási Hanna

 polgármester jegyző

***Záradék:***

A rendelet hirdetőtáblán történő kifüggesztéssel 2020. február 14. napján kihirdetve.

Nagylak, 2019. február 14.

 dr. Szénási Hanna

 jegyző